Banský potok (prítok Slovinského potoka)

Banský potok je krátky vodný tok vo Volovských vrchoch na území okresu Spišská Nová Ves. Je to pravostranný prítok Slovinského potoka v povodí Hornádu s dĺžkou približne 2,4 km a je tokom VI. rádu. 

 Priebeh toku 
Potok pramení vo východnej polovici Hnileckých vrchov, geomorfologického podcelku Volovských vrchov, na severovýchodných svahoch Havranej hlavy (), v nadmorskej výške približne  Prameň sa nachádza v lesnom poraste v lokalite Čuba, v závere neveľkej doliny. Na hornom toku tečie severným smerom, bez významnejších prítokov. V strednej časti preteká popri chatách v lokalite Furmanec, kde dolinu zovierajú masívy nazývané Lazík a Gápeľ.Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. V závere doliny nad obcou Slovinky preteká starou baníckou lokalitou Adam a Eva a opúšťa les. Na dolnom toku preteká obcou, kde križuje hlavnú cestu a v nadmorskej výške približne  ústí do Slovinského potoka, prítoku rieky Hornád. Potok patrí do širšieho povodia rieky Slaná.

Časťou doliny po chaty vedie popri potoku lesná cesta.

Potok pramení a preteká iba katastrálnym územím obce Slovinky v okrese Spišská Nová Ves v Košickom kraji.

 Referencie 

 Pozri aj 
 Volovské vrchy
 Hnilecké vrchy

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Vodné toky v okrese Spišská Nová Ves
Kategória:Slovinky